CELEX: 62022CN0041
Language: fi
Date: 2022-01-18 00:00:00
Title: Asia C-41/22: Ennakkoratkaisupyyntö, jonka Landgerichts Erfurt (Saksa) on esittänyt 18.1.2022 – XXX v. Helvetia schweizerische Lebensversicherungs-AG

16.5.2022   
            
            
               FI
            
            
               Euroopan unionin virallinen lehti
            
            
               C 198/21
            
         
      Ennakkoratkaisupyyntö, jonka Landgerichts Erfurt (Saksa) on esittänyt 18.1.2022 – XXX v. Helvetia schweizerische Lebensversicherungs-AG
      (Asia C-41/22)
      (2022/C 198/31)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Erfurt
      
         Pääasian asianosaiset
      
      
         Kantaja: XXX
      
         Vastaaja: Helvetia schweizerische Lebensversicherungs-AG
      
         Ennakkoratkaisukysymykset
      
      
                  1.
               
               
                  Onko unionin oikeus, erityisesti toisen henkivakuutusdirektiivin (1) 15 artiklan 1 kohta, kolmannen henkivakuutusdirektiivin (2) 31 artikla ja direktiivin 2002/83 (3) 35 artiklan 1 kohta, luettuna mahdollisesti yhdessä Euroopan unionin perusoikeuskirjan 38 artiklan kanssa, esteenä kansalliselle lainsäädännölle tai oikeuskäytännölle, jonka mukaan vakuutuksenottajalla – joka on käyttänyt oikeutetusti peruuttamisoikeuttaan – on väittämis- ja todistustaakka vakuutuksenantajan itsensä saamien hyötyjen arvioimisen osalta? Edellyttääkö unionin oikeus ja ennen kaikkea tehokkuusperiaate siinä tapauksessa, että näin jaettu väittämis- ja todistustaakka on sallittu, että vakuutuksenottajalla on sen vastapainona tiedonsaantioikeuksia vakuutuksenantajaan nähden tai käytettävissään muita helpotuksia, jotta hänen on mahdollista vaatia oikeuksiaan?
               
            
                  2.
               
               
                  Onko vakuutuksenantajan, joka ei ole ilmoittanut vakuutuksenottajalle tämän peruuttamisoikeudesta lainkaan tai on ilmoittanut siitä ainoastaan virheellisesti, kiellettyä vedota vakuutuksenottajan tästä johtuvia oikeuksia, kuten erityisesti peruuttamisoikeutta, vastaan oikeudenmenetykseen, oikeuden väärinkäyttöön tai vanhentumiseen?
               
            
                  3.
               
               
                  Onko vakuutuksenantajan, joka ei ole antanut kuluttajalle lainkaan tietoja tai on antanut vakuutuksenottajalle ainoastaan puutteellisia tai virheellisiä tietoja, kiellettyä vedota vakuutuksenottajan tästä johtuvia oikeuksia, kuten erityisesti peruuttamisoikeutta, vastaan oikeudenmenetykseen, oikeuden väärinkäyttöön tai vanhentumiseen?
               
            
         (1)  Henkivakuutuksen ensivakuutusliikettä koskevien lakien, asetusten ja hallinnollisten määräysten yhteensovittamisesta, säännöksistä, joilla helpotetaan palvelujen tarjoamisen vapauden tehokasta käyttämistä, sekä direktiivin 79/267/ETY muuttamisesta 8.11.1990 annettu toinen neuvoston direktiivi 90/619/ETY (EYVL L 1990, L 330, s. 50).
      
         (2)  Henkivakuutuksen ensivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 79/267/ETY ja 90/619/ETY muuttamisesta (kolmas henkivakuutusdirektiivi) 10.11.1992 annettu neuvoston direktiivi 92/96/ETY (EYVL 1992, L 360, s. 1).
      
         (3)  Henkivakuutuksesta 5.11.2002 annettu Euroopan parlamentin ja neuvoston direktiivi 2002/83/EY (EYVL 2002, L 345, s. 1).